Foto’s: Lianie en haar Barry trouBarry en Lianie (Foto: Geneviève Fundaro Photography) Die Afrikaanse sangeres Lianie May het onlangs ná ŉ tien jaar lange verlowing aan Barry Lubbe uiteindelik die paadjie na die kansel gestap. Jenny Griesel, die sangeres se agent, het dié nuus aan Maroela Media bevestig. Die egpaar het getrou by die Kleinkaap Boutique Hotel in Pretoria. Lianie het vroeër vanjaar gesê sy en Barry het ná tien jaar op ŉ “sperdatum” vir die troue besluit en dat geen struikelblokke in hul paadjie na die kansel sal staan nie. Dié paadjie na die kansel is verfilm vir die werklikheidsreeks Met my hele hart – ŉ Via-produksie wat ŉ persoonlike blik gebied het op die sangeres én die vervaardiging van haar jongste album. Die reeks het afgeskop op haar verjaarsdag waar Barry vir Lianie vra of sy ná tien jaar uiteindelik met hom sal trou. Meer inligting oor hul troue is nie bekend nie. Die foto’s word op Maroela Media gepubliseer met vergunning van Geneviève Fundaro Photography. Fundaro is een van Suid-Afrika se gerekende kunsfotograwe wat spesialiseer in trou-, portret- en familiefotografie. Vir meer inligting, besoek Geneviève Fundaro Photography se webwerf of Facebook-blad of die hutsmerk #bestphotographerever.